b'\n_START_ARTICLE_\nKlemen Kosi\n_START_SECTION_\nKariera\n_START_PARAGRAPH_\nKosi je \xc4\x8dlan smu\xc4\x8darskega kluba Branik Maribor. V svetovnem pokalu je debitiral 6. marca 2011, ko je na slalomu v Kranjski Gori odstopil. Prvi\xc4\x8d je osvojil to\xc4\x8dke svetovnega pokala 18. januarja 2013, ko je na superkombinaciji v Wengnu zasedel \xc5\xa1tirinajsto mesto, kar je bila njegova najvi\xc5\xa1ja uvrstitev v karieri. V Schladmingu se je leta 2013 prvi\xc4\x8d uvrstil na Svetovno prvenstvo v alpskem smu\xc4\x8danju, kjer je nastopil v \xc5\xa1tirih disciplinah, na superkombinaciji pa osvojil dvanajsto mesto. Za Slovenijo je nastopil na zimskih olimpijskih igrah 2014 v So\xc4\x8diju, kjer je v svojem premiernem nastopu dosegel 24-to mesto v smuku. Na uvodni tekmi svetovnega prvenstva 2015 je v superveleslalomu dosegel svoj najbolj\xc5\xa1i rezultat na velikih tekmovanjih - 10. mesto. 15. januarja 2016 se je prvi\xc4\x8d uvrstil v prvo deseterico na tekmah svetovnega pokala s sedmim mestom na kombinaciji v Wengnu.'